Antonius Samaras
Antonius Constantini f. Samaras (Graece: Αντώνης sive Αντώνιος Κωνσταντίνου Σαμαράς, natus die 23 Maii 1951 Athenis) rerum politicarum peritus Graecus et sodalis factionis Novae Democratiae est.

Iuventus et munus 

In urbe natali educatus apud Collegium Athenarum, Samaras mox in Collegio Amherstiano et Universitate Harvardiana oeconomiae studebat et anno 1976 magister administrationis oeconomicae factus est.

Cursus honorum 
Samaras annis 1977 - 1996 et ab anno 207 legatus ad Parlamentum Graecum est. Annis 1989 - 1992 administer rerum exterarum Graeciae praeside ministrorum Constantino Metsotaces fuit. Annis 2004 - 2007 legatus ad Parlamentum Europaeum fuit. Ab anno 2009 praeses factionis Novae Democratiae est et die 20 Iunii 2012 Primus Minister Graeciae nominatus est. Die 25 Ianuarii 2015 factio SYRIZA Alexio Tsipras duce in electione parlamenti Graeciae plurima suffragia accepit atque Tsipras novus primus minister nominatus est.

Notae

Nexus externi 
 Curriculum vitae in pagina Parlamenti Europaei 
 Vita apud Parlamentum Graecum

Alumni Universitatis Harvardianae
Legati Parlamenti Europaei
Ministri rerum externarum Graeciae
Primi ministri Graeciae
Alumni Collegii Athenarum
Alumni Collegii Amherstiensis